Video Terbaru “The Conjuring 3” Bawa Penonton Melihat Lebih Dalam Peristiwa Sebenar Yang Mengerikan
Warner Bros. Pictures telah melancarkan video belakang tabir filem arahan Michael Chaves, The Conjuring: The Devil Made Me Do It lakonan Patrick Wilson dan Vera Farmiga. Video tersebut memberikan beberapa rakaman baru yang menyoroti peristiwa sebenar yang menakutkan yang mengilhami kisah untuk filem ketiga yang akan datang. The Conjuring: The Devil Made Me Do It akan tiba di pawagam dan di HBO Max pada 4 Jun ini. The Conjuring: The Devil Made Me Do It  The Conjuring: The Devil Made Me Do It  Anda boleh tonton video tersebut dibawah. The Conjuring: The Devil Made Me Do It meneroka cerita seram yang menakutkan, kes pembunuhan dan kejahatan yang memberi kejutan kepada penyiasat paranormal Ed dan Lorraine Warrren. Kedua-dua pasangan tersebut terlibat dalam siasatan satu kes pembunuhan dimana seorang kanak-kanak lelaki telah menjadi suspek utama. Pertama kali dalam sejarah Amerika Syarikat, suspek utama mendakwa dirinya dirasuk syaitan dalam usaha mempertahankan diri semasa perbicaraan di mahkamah. The Conjuring: The Devil Made Me Do It  James Wan dan Peter Safran kembali bekerjasama sebagai penerbit, manakala pengarah The Curse of La Llorona, Michael Chaves akan bertindak selaku pengarah berdasarkan skrip yang ditulis oleh David Leslie Johnson-McGoldrick. Richard Brener, Dave Neustadter, Victoria Palmeri, Michael Clear, Judson Scott, dan Michelle Morrissey menjadi penerbit eksekutif filem ini.  The Conjuring: The Devil Made Me Do It menjadi filem ketujuh dalam The Conjuring Universe, francais filem seram terbesar dalam sejarah Hollywood, dan telah menjana $1.8 juta dolar seluruh dunia. Antara filem seram dalam francais ini termasuklah dua filem awal Conjuring serta Annabelle, Annabelle: Creation, The Nun, dan Annabelle Comes Home. The Conjuring: The Devil Made Me Do It 